Kaia Kanepi

Mängustiil

Kanepi on WTA üks tugevamaid servijaid: päris tihti ulatub tema servikiirus 170–180 kilomeetrini tunnis (senine maksimum 196 km/h). Samuti on väga tugev tema teine serv. Kanepi lööb tagajoonelt väga tugevalt ja tema eeskäelöök on eriti ohtlik. Tavaliselt mängib ta vastased üle kiire rütmi ja täpsete äralöökidega.

Treenerid

Aastatel 1994–2003 oli Kaia Kanepi treener Tiit Kivistik, seejärel 2007. aasta sügiseni Andrei Luzgin. Väga lühikest aega oli tema treener rootslane Fredrik Loven, kellega lõppes koostöö 2008. aasta veebruaris. Septembrini 2008 treenis Kanepit Pablo Giacopelli. Novembrist 2008 kuni juulini 2009 oli Kaia Kanepi treener Luca Appino. Novembris 2009 teatas Kaia Kanepi, et tema uueks treeneriks sai Mait Künnap. 
2010. aasta Wimbledoni turniiri ajal hakati ajakirjanduses rääkima, et tema treener on Silver Karjus. Väga edukate tulemusteni viinud koostöö Karjusega lõppes märtsis 2012.
2013–2014 treenis teda Märten Tamla.
Praegu on tema treener Dušan Vemić.

Karjäär ja turniirid

Kaia on olnud Euroopa meister kuni 16-aastaste hulgas (2000) ning Eesti täiskasvanute meister üksikmängus (1999, 2000, 2007), paarismängus (1999, 2000, 2007) ja segapaarismängus (2000, 2003, 2004).
2001. aastal Prantsusmaa lahtistel meistrivõistlustel Pariisis võitis Kaia Kanepi suure slämmi noorteturniiri. Finaalis alistas ta Svetlana Kuznetsova 6:3, 1:6, 6:2.

Prantsusmaa lahtised meistrivõistlused

2006. aasta Prantsusmaa lahtistel meistrivõistlustel alistas Kaia Kanepi põhiturniiri avaringis tšehhitari Květa Peschke 6:2, 6:3
Teises ringis kaotas ta aga hispaanlanna Anabel Medina Garriguesele 3:6, 6:4 0:6.

USA lahtised meistrivõistlused

2006. aasta USA lahtistel maailmameistrivõistlustel võitis Kaia Kanepi esimeses ringis prantslanna Stephanie Foretzi 3:6, 7:5, 6:1
Teises ringis alistas ta Prantsusmaa tennisisti Youlia Fedosova 6:4, 4:6, 7:5.
Kolmandas ringis tuli tal alla vanduda prantslanna Virginie Razzanole 5:7, 2:6.

WTA etapp Hasseltis

2006. aastal Hasseltis toimunud WTA Touri sarja kuuluva turniiri valikmängudes võitis Kaia Kanepi kolm mängu, esimeses ringis alistas ta 6:4, 6:4 prantslanna Nathalie Dechy (WTA 50) ja teises ringis kreeklanna Eléni Daniilídou (WTA 36) 6:3, 6:4.
Veerandfinaalis sai Kanepi senise karjääri kaalukaima võidu, alistades teist asetust omava itaallanna Francesca Schiavone (WTA 15) 6:2, 7:5.
Poolfinaalis alistas ta maailma edetabeli 41. kohal oleva hollandlanna Michaella Krajiceki 6:4, 6:4. Kanepi võit tähendas esimese Eesti naistennisisti jõudmist WTA turniiri finaali. 
Finaalis kaotas ta endisele maailma esireketile Kim Clijstersile 3:6, 6:3, 4:6.

Austraalia lahtised meistrivõistlused

2007. aasta Austraalia lahtistel tennisemeistrivõistlustel alistas Kaia Kanepi naiste üksikmängu avaringis turniiritabeli 28. reketi, itaallanna Flavia Pennetta 7:5, 7:6 (7:3).
Järgmises ringis oli Kanepi vastaseks samuti asetamata austraallanna Alicia Molik, kellelt tuli vastu võtta kaotus 6:1, 3:6, 2:6.

WTA etapp Miamis

2007. aasta märtsis Miamis toimunud WTA Touri 3,45 miljoni dollari suuruse auhinnafondiga turniiri Sony Ericsson Open avaringis oli Kanepi vastaseks bulgaarlanna Tsvetana Pironkova. Kanepi sai Tsvetanast jagu 1 tunni ja 41 minutiga, lõplikuks seisuks kujunes 6:4, 6:4.
Teises ringis oli Kanepi vastaseks 11. asetusega šveitslanna Patty Schnyder, kelle ta alistas tulemusega 6:1, 6:4. 
3. ringi kohtumises tuli tal vastu võtta 1:6, 1:6 kaotus Vera Duševinalt.

Prantsusmaa lahtised meistrivõistlused

2007. aasta Prantsusmaa lahtistel meistrivõistlustel kaotas Kanepi avaringis 15. asetusega Iisraeli tennisistile Shaẖar Pe'erile 1:6, 3:6.

Wimbledoni turniir

2007. aasta Wimbledoni turniiril alistas Kaia Kanepi naisüksikmängu avaringis 6:1, 6:4 sakslanna Tatjana Maleki. See oli tema karjääri esimene võit muruväljakul.
Teises ringis kaotas Kanepi 4:6, 5:7 Iisraeli tennisistile Shaẖar Pe'erile.

WTA etapp Miamis

2008. aasta märtsis toimunud WTA Touri 3,77 miljoni dollari suuruse auhinnafondiga turniiri Sony Ericsson Open avaringis kohtus Kanepi valikmängude kaudu põhitabelisse pääsenud 18-aastase tšehhitari Petra Kvitovága. Kanepi alistas 2 tundi ja 29 minutit kestnud mängus Petra Kvitová tulemusega 3:6, 7:5, 7:5.
Teises ringis oli Kanepi parem ukrainlanna Alona Bondarenkost 7:6 (9:7), 1:6, 6:3.
Kolmandas ringis alistas ta Patty Schnyderi 6:0, 6:1. 
Neljandas ringis ehk 16 parema hulgas oli Kaia Kanepi vastaseks endine maailma esireket, sel turniiril 8. asetusega Serena Williams. Kanepi kaotas 1 tunni ja 23 minutiga ning tulemusega 3:6, 3:6.

Prantsusmaa lahtised meistrivõistlused

2008. aasta Prantsusmaa lahtistel meistrivõistlustel alistas Kanepi põhiturniiri avaringis hiinlanna Meng Yuani tulemusega 6:2, 6:2. Mäng kestis 1 tund ja 6 minutit.
Teise ringi kohtumises alistas Kaia Kanepi 6. asetusega Venemaa tennisisti Anna Tšakvetadze tulemusega 6:4, 7:6 (7:2). Mäng kestis 1 tund ja 39 minutit. See oli Kanepi karjääri esimene võit WTA edetabeli esikümnes oleva mängija üle.
Kolmandas ringis alistas Kanepi kolm tundi ja 6 minutit kestnud mängus 29. asetusega Hispaania tennisisti Anabel Medina Garriguese tulemusega 6:1, 6:7 (5:7), 7:5 ning pääses neljandasse ringi.
Neljandas ringis võitis ta tšehhitar Petra Kvitovát 6:3, 3:6, 6:1.
Veerandfinaalis kaotas ta maailma edetabeli neljandale reketile venelanna Svetlana Kuznetsovale 5:7, 2:6.

Wimbledoni turniir

2008. aasta Wimbledoni turniiril kohtus Kanepi juba avaringis maailma edetabelis kuuendal kohal paikneva Serena Williamsiga ja kaotas 5:7, 3:6.

Pekingi olümpiamängud

2008. aasta suveolümpiamängudel alistas Kaia Kanepi naiste tenniseturniiri üksikmängu avaringis Flavia Pennetta (WTA 17) Itaaliast 6:2, 7:6.
Teises ringis alistas ta prantslanna Virginie Razzano 6:4, 7:5.
Kolmandas ringis kaotas ta Hiina tennisistile Li Na'le (6:4, 2:6, 0:6), kes järgmisena võitis Venus Williamsit (WTA 8) 7:5, 7:5 ja kaotas pronksmedali mängus Dinara Safinale (WTA 6) 7:6 (3), 7:5.

USA lahtised meistrivõistlused

2008. aasta USA lahtistel maailmameistrivõistlustel võitis Kaia Kanepi avaringis rumeenlanna Monica Niculescu (WTA 76) 6:0, 6:3. Mäng kestis 55 minutit.
Teises ringis kohtus ta prantslanna Amélie Mauresmoga ja kaotas kolmes setis 6:2, 4:6, 0:6.

Toray Pan Pacific Open

2008. aasta septembris Tōkyōs toimunud WTA Touri 1,34 miljoni dollari suuruse auhinnafondiga turniiri Toray Pan Pacific Open alustas Kaia Kanepi valikmängudest. 
Valikmängude avaringis oli tema vastaseks hiinlanna Meng Yuan, kelle Kanepi alistas tulemusega 6:1, 6:2. Teise ringi kohtumises alistas Kanepi 53 minutiga jaapanlanna Miki Miyamura 6:1, 6:1 ning kolmandas 2 tunni ja 28 minutiga venelanna Vera Duševina 4:6, 7:6 (7:4), 6:1.
Põhiturniiri avaringis oli Kanepi vastaseks 8. asetusega venelanna Anna Tšakvetadze. Kanepi sai jagu Anna Tšakvetadzest 2 tunni ja 10 minutiga, lõplikuks seisuks kujunes 6:4, 3:6, 6:3.
Teise ringi kohtumises alistas Kanepi tulemusega 6:4, 6:2 prantslanna Virginie Razzano. 
Veerandfinaalis oli Kanepi vastaseks 4. asetusega Dinara Safina, kes võitis kohtumise 6:4, 6:7 (5), 6:2.

Austraalia lahtised meistrivõistlused

Avaringis oli Kanepi parem jaapanlanna Kimiko Date Krummist 6:4, 4:6, 8:6.
Teises ringis alistas ta Patricia Mayri tulemusega 6:3, 6:1.
Kanepi alistus kolmandas ringis Dinara Safinale 2:6, 2:6.

WTA etapp Dubais

Dubai WTA Touri 2 miljoni dollari suuruse auhinnafondiga turniiri Barclays Dubai Tennis Championships avaringis oli Kaia Kanepi vastaseks austerlanna Tamira Paszek, kellest sai Kanepi jagu 2:6, 6:2, 6:0. 
Teise ringi kohtumises alistas ta tulemusega 7:5, 6:2 Sania Mirza.
Kolmandas ringis oli tema vastaseks endine maailma esinumber ja Dubais kolmanda asetusega Jelena Janković. Kanepi alistas Jelena Jankovići 1 tund 25 minutit kestnud mängus tulemusega 6:2, 7:5.
Veerandfinaalis oli Kaia Kanepi parem venelanna Jelena Vesninast 6:3, 7:5. Mäng kestis 1 tund ja 50 minutit.
Poolfinaalis oli Kanepi vastaseks prantslanna Virginie Razzano, kellele ta kaotas 1 tund ja 3 minutit kestnud mängus tulemusega 1:6, 2:6.

Prantsusmaa lahtised meistrivõistlused

Kanepi kaotas avaringis Kasahstani mängijale Jaroslava Švedovale 6:7, 6:3, 2:6.
Pärast Prantsusmaa lahtisi meistrivõistlusi jätkas Kanepi kurba kaotustejada, kaotades igal pool kõikvõimaliku tasemega mängijatele kohe esimeses ringis.

Prantsusmaa lahtised meistrivõistlused

Kanepi alistas valikturniiri avaringis Valgevene tennisisti Katsjarõna Dzegalevitši tulemusega 5:7, 6:4, 6:4. Teises ringis alistas ta Kasahstani mängija Zarina Diyasi 6:1, 6:0 ja kolmandas Venemaa tennisisti Vesna Manassijeva 6:0, 6:0, tagades koha põhiturniiril.
Esimeses ringis alistas ta 6:3, 6:1 prantslanna Pauline Parmentieri.
Teises ringis kaotas ta maailma neljandale reketile Jelena Jankovicile 2:6, 6:3, 4:6.

Wimbledoni turniir

Kaia Kanepi alustas Wimbledoni turniiri valikmängudest, kus võitis avaringis ukrainlanna Olga Savtšuki 6:1, 7:5, teises ringis venelanna Jelena Bovina 6:1, 6:2 ja kolmandas ringis Horvaatia tennisisti Alja Tomljanovići 6:1, 6:2 ning pääses põhiturniirile. 
Esimeses ringis alistas Kanepi WTA edetabeli kuuenda reketi ning sellel turniiril kuuenda paigutusega austraallanna Samantha Stosuri 6:4, 6:4. 
Teises ringis alistas ta rumeenlanna Edina Gallovitsi (WTA 90) 6:4, 7:5.
Kolmandas ringis alistas Kanepi sellel turniiril 31. paigutusega rumeenlanna Alexandra Dulgheru (WTA 31) 6:1, 6:2.
Neljandas ringis võitis ta Tšehhi tennisisti Klára Zakopalovát (WTA 66) 6:2, 6:4.
Veerandfinaalis kaotas ta napilt Tšehhi tennisistile Petra Kvitovále (WTA 62) 4:6, 7:6, 6:8.

Palermo WTA turniir

Palermos toimunud WTA Touri 220 000 dollari suuruse auhinnafondiga turniiri Internazionali Femminili di Palermo (SNAI Open) avaringis oli Kaia Kanepi vastaseks Rossana de los Ríos, kellest Kanepi sai jagu 7:5, 6:4.
Turniiri teises ringis alistas ta 6:1, 6:2 rumeenlanna Ioana Raluca Olaru. Veerandfinaalis võitis Kanepi tulemusega 6:2, 6:2 kolmanda asetusega itaallanna Sara Errani. 
Poolfinaalis oli Kaia Kanepi vastaseks itaallanna Romina Oprandi, kes veerandfinaalis alistas turniiri teise asetusega Aravane Rezaï. Kanepi võitis tulemusega 6:3, 6:2. 
Finaalis oli tema vastaseks Flavia Pennetta, kelle Kanepi alistas 6:4, 6:3. Mäng kestis 1 tund ja 29 minutit.
See oli Kaia Kanepi esimene WTA turniiri võit.

USA lahtised meistrivõistlused

2010. aasta USA lahtistel maailmameistrivõistlustel võitis 31. asetusega Kanepi avaringis prantslanna Alizé Cornet' (WTA 80) 3:6, 6:1, 6:0. Mäng kestis 1 tund 42 minutit.
Teises ringis kohtus ta Akgul Amanmuradovaga (WTA 78) ja võitis 6:3, 6:4.
Kolmandas ringis võitis ta neljanda asetusega serblanna Jelena Jankovići (WTA 5) 6:2, 7:6. Mäng kestis 1 tund ja 48 minutit.
Neljandas ringis võitis ta 15. asetusega belglanna Yanina Wickmayerit (WTA 18) 0:6, 7:6, 6:1. Mäng kestis 2 tundi ja 21 minutit.
Veerandfinaalis kaotas ta 7. asetusega venelannale Vera Zvonarjovale (WTA 8) 3:6, 5:7.

Toray Pan Pacific Open

2010. aasta septembris Tōkyōs alanud WTA Touri 2 miljoni dollari suuruse auhinnafondiga turniiril Toray Pan Pacific Open alistas Kaia Kanepi avaringis ameeriklanna Melanie Oudini tulemusega 6:4, 6:4.
Teises ringis alistas ta Shaẖar Pe'eri (WTA 19) 6:3, 7:6.
Kolmandas ringis alistas ta kolmanda asetusega Jelena Jankovići (WTA 6) 6:4, 6:4.
Veerandfinaalis kohtus ta viienda asetusega itaallanna Francesca Schiavonega (WTA 8) ning kaotas 5:7, 6:4, 5:7. Mäng kestis 3 tundi ja 9 minutit.

Austraalia lahtised meistrivõistlused

Avaringis alistas turniiril 20. asetusega Kaia Kanepi Slovakkia tennisisti Magdaléna Rybáriková (WTA 106.) tulemusega 2:6, 6:4, 6:3.
Teises ringis kaotas ta sakslanna Julia Görgesile (WTA 38.) 4:6, 6:3, 4:6.

Prantsusmaa lahtised meistrivõistlused

Avaringis alistas ta rootslanna Sofia Arvidssoni (WTA 70.) 7:5, 6:1. Teises ringis võitis ta 6:1, 6:3 briti Heather Watsoni (WTA 117.).
Kolmandas ringis kaotas ta venelanna Jekaterina Makarovale (WTA 33.) 4:6, 5:7.

Toray Pan Pacific Open

Tōkyōs Toray Pan Pacific Openi kolmandas ringis alistas Kaia Kanepi maailma esireketi Caroline Wozniacki tulemusega 7:5, 1:6, 6:4.

Brisbane International

Brisbane’is Brisbane Internationali turniiri teises ringis alistas Kaia Kanepi 7. asetatud venelanna Anastassija Pavljutšenkova (WTA 16.) tulemusega 6:0, 6:3 ja veerandfinaalis sakslanna Andrea Petkovići (WTA 10.) tulemusega 6:1, 7:6 (7) ja jõudis poolfinaali, kus alistas itaallanna Francesca Schiavone (WTA 11.) tulemusega 6:3, 6:0 ja jõudis finaali. Finaalis alistas ta slovakitari Daniela Hantuchová (WTA 24.) tulemusega 6:2, 6:1 ning teenis karjääri teise WTA turniiri võidu.

Austraalia lahtised meistrivõistlused

Avaringis kohtus turniiril 25. asetusega Kaia Kanepi Rootsi tennisisti Johanna Larssoniga (WTA 59.), võites 6:2, 6:4, kusjuures teises setis jäi ta kaotusseisu 1:4, kuid võitis viimased 5 geimi. Teises ringis oli Kaia Kanepi vastaseks Venemaa tennisist Jekaterina Makarova (WTA 56.), kellele ta kaotas 2:6, 5:7.

Estoril Open

Kanepi saavutas oma kolmanda WTA turniiri võidu alistades finaalis hispaanlanna Carla Suárez Navarro (WTA 58.) 3:6, 7:6 (6), 6:4. Poolfinaalis alistas ta itaallanna Roberta Vinci (WTA 23.) 6:2, 7:5.

Prantsusmaa lahtised meistrivõistlused

Avaringis alistas Kanepi venelanna Aleksandra Panova (WTA 74.) 6:3, 6:3. Teises ringis võitis ta rumeenlanna Irina-Camelia Begu 6:4, 6:1. Kolmandas ringis alistas ta endise maailma esireketi Caroline Wozniacki (WTA 9.) tulemusega 6:1, 6:7, 6:3 ja neljandas ringis Hollandi tennisisti Arantxa Rusi (WTA 88.) 6:1, 4:6, 6:0. Veerandfinaalis kaotas ta Marija Šarapovale (WTA 2.) 2:6, 3:6.
Paarismängus alistas ta esimeses ringis koos hiinlanna Zhang Shuaiga maailma esipaari Liezel Huberi – Lisa Raymondi. Teises ringis võitsid nad Stéphanie Foretz Gaconi – Kristina Mladenovici tulemusega 6:4, 6:3. Kolmandas ringis kaotasid nad austraallannadele Jarmila Gajdosovale ja Anastasia Rodionovale 4:6, 5:7.
Vigastuse tõttu loobus ta Wimbledoni turniirist, USA lahtistest meistrivõistlustest ja Londoni olümpiamängudest. Vigastuspausist hoolimata kerkis ta augustis WTA edetabelis oma karjääri kõrgeimale, 15. kohale. 2012. aasta lõpus oli ta WTA edetabeli 19. kohal, mis on samuti senise karjääri parim tulemus.

2013

Nädal enne Prantsusmaa lahtisi meistrivõistlusi võitis Kanepi Brüsseli WTA turniiri, alistades finaalis hiinlanna Shuai Pengi 6:2, 7:5.

Prantsusmaa lahtised meistrivõistlused

Avaringis võitis ta Klara Zakopalovat 7:6(3), 6:2, kuid kaotas teises ringis Stefanie Voegelele 6:7(6), 6:3, 6:8.

Wimbledoni turniir

Wimbledonis alistas Kanepi 1. ringis Tara Moore'i 7:5, 5:7, 7:5, 2. ringis Angelique Kerberi 3:6, 7:6(6), 6:3, 3. ringis Alison Riske 6:2, 6:3, 4. ringis Laura Robsoni 7:6(6), 7:5 ning kaotas veerandfinaalis Sabine Lisickile 3:6, 3:6.

USA lahtised meistrivõistlused

Kanepi sai turniiril 25. paigutuse. Avaringis võitis ta Vania Kingi kolmes setis 4:6, 7:6(4), 6:1. Teises ringis alistas ta Slovakkia tennisisti Anna Karolína Schmiedlová 6:4, 6:1. Kolmandas ringis kaotas ta Angelique Kerberile 0:6, 4:6.

Brisbane International

Avaringis võitis Alexandra Panovat 6:3, 6:7 (8), 6:2, 2. ringis 8. asetusega Carla Suarez Navarro 6:2, 6.2, kuid veerandfinaalis kaotas 3. asetusega Maria Sharapovale 6:4, 3:6, 2:6.

Apia International Sydney

Avaringis võitis Kanpi valikmängud läbinud Victoria Duvali 6:1, 6:3, kuid 2. ringis kaotas 5. asetusega Angelique Kerberile 3:6, 4:6.

Austraalia lahtised meistrivõistlused

Avaringis kaotas ta Garbine Muguruzale 2:6, 6:2, 2:6.

Qatar Total Open

Avaringis alistas Varvara Lepchenko 6:3, 6:4, kuid 2. ringis kaotas 7. asetusega Simona Halepile 4:6, 6:3, 6:7 (5)

Dubai Duty Free Tennis Championships

Avaringis kaotas Kanepi valikmängud läbinud Flavia Pennettale 5:7, 4:6.

Prantsusmaa lahtised meistrivõistlused

Esimeses ringis kaotas Kanepi Monica Niculescule 7:5, 3:6, 1:6.

Wimbledon

Avaringis võitis Kanepi 7. asetusega Jelena Jankovici, kuid kaotas järgmises ringis Yaroslava Shvedovale 3:6, 7:6 (4), 2:6.

USA lahtised meistrivõistlused

Kanepi jõudis neljandasse ringi, kus kaotas maailma esireketile ja hilisemale turniiri võitjale Serena Williamsile 3:6, 3:6.
Kanepi osales 2014. aastal veel WTA Acapulco, Indian Wellsi, Stuttgardi, Oeriase (Estorili) ja Madridi turniiril. Lisaks tegi kaasa Hollandis, Rootsis, USA-s, Koreas ja Hiinas ning 2 ITF-i turniiril, millest ühe võitis.

2015

Brisbane Internationalil jõudis veerandfinaali, kus kaotas teise asetusega Ana Ivanovicile 6:4, 4:6, 3:6, enne oli alistanud sakslanna Andrea Petkovici ja Madison Brengle'i.
Austraalia lahtistel meistrivõistlustel kaotas avaringis Irina Falconile 6:2, 4:6, 5:7.
Lisaks võttis osa Hobarti turniirist ja Dubais toimunud turniirist, kuid mõlemal turniiril kaotas avaringis.
USA lahtiste meistrivõistluste põhiturniiri esimeses ringis alistas Kanepi Anna-Lena Friedsami (WTA 80) 6:1, 6:1. Teises ringis kaotas Kanepi Elina Svitolinale 6:3, 6:4.

2016

Kanepi alustas aastat Birsbane Internationali turniiriga. Valikmängude esimeses ringis võitis ta Virginie Razzano 6:4, 6:7, 6:1. Järgmises ringis kohtus ta Kateryna Bondarenkoga, kellele andis loobumisvõidu seisult 7:5, 2:2.

2017

Kanepi naasis tennisesse suvel pärast pikemat vigastustest tingitud pausi. 2017. aasta 28. mai seisuga oli Kanepi WTA edetabelis 630. kohal. Kanepil õnnestus võita juunis Saksamaal peetud 25 000 dollari suuruse auhinnafondiga Esseni turniir. Esimeses ringis alistas Kanepi ukrainlanna Sofija Kovaletsi 6:0, 6:1 ning teises ringis rumeenlanna Jaqueline Cristiani. Veerandfinaalis võitis Kanepi Kathinka von Deichmanni 6:2, 6:2 ja poolfinaalis sakslanna Romy Koelzeri 7:5, 6:1. Finaalis õnnestus üle mängida šveitslanna Patty Schnyder 6:3, 6:7, 2:0.

Wimbledon

Kanepil õnnestus turniiril osaleda tänu nn kaitstud edetabelikohale, kuid pidi alustama pidi valikmängudest. Esimese mängu võitis Kanepi 6:1, 7:5 Lesley Kerkhove vastu, kuid valikmängude teises mängus pidi ta alla vanduma Austraaliat esindavale venelannale Anastassija Rodionovale 6:2, 2:6, 5:7.

USA lahtised meistrivõistlused

2017. aasta USA lahtiste meistrivõistluste valikmängudes alistas Kanepi (WTA 418) Nina Stojanovići, Louisa Chirico ja Hsieh Su-wei ning jõudis põhiturniirile. Francesca Schiavone vastu võitis ta 30. augustil 0:6, 6:4 ja 6:2. 31. augustil mängis ta Yanina Wickmayeri vastu 6:4 ja 6:2. 2. septembril mängis ta Naomi Osaka vastu 6:3, 2:6, 7:5. Neljandas ringis võitis ta venelanna Darja Kassatkinat tulemusega 6:4, 6:4 ning jõudis esimest korda pärast 2013. aasta Wimbledoni turniiri suure slämmi turniiri veerandfinaali. Veerandfinaalis kaotas ta ameeriklanna Madison Keysile tulemusega 3:6, 3:6.

Isiklikku

Tema vanaisa Albert-Viktor Kanepi (1917–2006) oli lauatennisist, vanaonu Harald-Friedrich Kanepi (1921–1975) oli poksija ja poksitreener. Tal on kaks vanemat õde.

Elulooraamat

13. novembril 2017 ilmus Kalle Muuli ja Helen Sule kirjutatud elulooraamat "Reketiga tüdruk. Kaia Kanepi teekond Ameerika mägedel".